I projektet har 37 borgere det sidste halve år været med til at teste, hvordan nogle af de vante hjemmeplejeydelser kan foregå ved hjælp af online kommunikation istedet for et fysisk besøg. Og konklusionen er altså at både borgere og medarbejdere er klar til at bruge teknologien. Det skriver P4 Nordjylland. Der har været lidt bøvl med internetforbindelsen enkelte steder, og det skal selvfølgelig løses inden ordningen eventuelt skal implementeres fast. Online hjemmehjælp vil give kommunen en økonomisk gevinst, da der blandt andet bliver sparet penge på transport. I løbet af 2013 skal Aalborg komune nu afgøre om Online Velfærd er noget, der skal udbredes i hele ældreforvaltningen.
Borgerne i Aalborg Kommune er klar til online hjemmehjælp, viser Projektet Online Velfærd, der netop er afsluttet.